b'\n_START_ARTICLE_\nNepal sambat\n_START_PARAGRAPH_\nNepal sambat (devan.: \xe0\xa4\xa8\xe0\xa5\x87\xe0\xa4\xaa\xe0\xa4\xbe\xe0\xa4\xb2 \xe0\xa4\xb8\xe0\xa4\xae\xe0\xa5\x8d\xe0\xa4\xac\xe0\xa4\xa4) \xe2\x80\x93 Nepale veikiantis kalendorius, skai\xc4\x8diuojantis metus pagal m\xc4\x97nulio kalendori\xc5\xb3, 2007 m. pripa\xc5\xbeintas Nepalo vyriausyb\xc4\x97s.\n_START_SECTION_\nIstorija\n_START_PARAGRAPH_\nNepal sambat era prasid\xc4\x97jo pa\xc5\xbeymint dat\xc4\x85, kai labdarys Sankhadhar Sakhwa apmok\xc4\x97jo nepalie\xc4\x8di\xc5\xb3 skolas valdovui Raghav Dev, anot legendos, sm\xc4\x97l\xc4\xaf pavert\xc4\x99s auksu. Kalendoriaus prad\xc5\xbeia laikoma m\xc5\xabs\xc5\xb3 eros 879 m. spalio 29 d. \xc5\xa0io kalendoriaus datos buvo kalamos ant monet\xc5\xb3, akmens ir vario plok\xc5\xa1\xc4\x8di\xc5\xb3, spausdinamos karali\xc5\xa1kuose dekretuose, kronikose, hinduist\xc5\xb3 ir budist\xc5\xb3 rankra\xc5\xa1\xc4\x8diuose, teis\xc4\x97s dokumentuose, lai\xc5\xa1kuose._NEWLINE_Kalendorius buvo visuotinai paplit\xc4\x99s iki XX a. prad\xc5\xbeios, kol susilauk\xc4\x97 oficialios vald\xc5\xbeios nepritarimo. Ta\xc4\x8diau toliau buvo naudojamas tradicin\xc4\x97se apeigose, nustatant religini\xc5\xb3 \xc5\xa1ven\xc4\x8di\xc5\xb3, atmintin\xc5\xb3 jubiliej\xc5\xb3 datas, sudarant horoskopus. Pra\xc4\x97jus \xc5\xa1imtme\xc4\x8diui po kalendoriaus ignoravimo i\xc5\xa1 vald\xc5\xbeios pus\xc4\x97s, Nepal Sambat buvo atgaivintas kaip Nepalo \xc5\xa1lov\xc4\x97s ir nacionalin\xc4\x97s vienyb\xc4\x97s simbolis. Po per\xc4\x97jimo prie parlamentin\xc4\x97s demokratijos 2008 m. vyriausyb\xc4\x97 Nepal Sambat pavadino nacionaline era. 2011 m. spalio 25 d. kalendorius buvo patvirtintas \xc5\xa1alies nacionaliniu kalendoriumi, ta\xc4\x8diau Nepale i\xc5\xa1liko ir daugiau kalendorini\xc5\xb3 sistem\xc5\xb3: Bulla Sambat, Hid\xc5\xbera Sambat, I\xc5\xa1vi Sambat ir kt.'